สวัสดีค่ะ คือ หนูโดนแมวกัดวันนี้ แต่เพิ่งฉีดวัคซีนพิษสุนัขบ้า ครบทุกเข็ม(ฉีดเข็มสุดท้าย)ไปเมื่อประมาณ 10 วันก่อน (บาดทะยักก็ฉีดครบแล้วค่ะ) สงสัยว่า พอวันนี้ หรือสิบวันต่อมาจากการฉีดเข็มสุดท้าย หนูต้องไปฉีดอีกไหมคะ แล้วก็แผลที่แมวกัด มันเล็กมากๆ คือ ไม่มีเลือดออกค่ะ แต่ลังทำความสะอาด มันก็ปวดเป็นจุดสีแดง เล็กๆ เลยไม่รู้ว่าต้องไปฉีดไหมน่ะค่ะ (คือครั้งแรกที่โดนกัด คือ โดนสุนัขกัด แล้วพยาบาลบอกว่า เลือดออกนะ ต้องฉีดพิษสุนัขบ้า หนูก็เลยสงสัยว่า อันนี้เลือดไม่ออก ต้องไปฉีดไหมน่ะค่ะ) รบกวนคุณด้วยนะคะ ขอบค่ะ
สวัสดีค่ะ ieeกรณีถูกกัดซ้ำหลังฉีดวัคซีนครบมาแล้วนั้น ตามแนวทางขององค์การอนามัยโลกปี 2561 ระบุว่า หากมีการสัมผัสโรคซ้ำ ก็คือถูกสัตว์กัดซ้ำภายใน 3 เดือน ไม่ต้องรับวัคซีนซ้ำ แต่แนวทางของสถานเสาวภาและกระทรวงสาธารณสุขของประเทศไทยยังคงยึดหลักให้ฉีดวัคซีนกระตุ้นหลังถูกกัด โดยถ้าถูกกัดซ้ำภายใน 6 เดือนให้ฉีดกระตุ้นแค่ 1 เข็มเข้ากล้าม ถ้าเกิน 6 เดือนให้ฉีด 2 เข็มที่วันที่ 0 และ 3 โดยในประเทศไทยยังมีรายงานว่าในผู้ป่วยบางรายหลังได้รับวัคซีนไปภายใน 3 เดือน มีระดับภูมิคุ้มกันไม่พอที่จะป้องกันโรคดังนั้นแนะนำพบแพทย์เพื่อประเมินบาดแผลก่อนว่ามีขนาดใหญ่หรือเป็นแผลเสี่ยงรับเชื้อหรือไม่ แต่ถ้าเป็นจุดเล็กๆไม่มีเลือดออก และเพิ่งฉีดมาเมื่อ 10 วันก่อน ไม่น่าจะมีความจำเป็นต้องฉีดวัคซีนกระตุ้นค่ะ